ΑΠΟΦΑΣΗ ΑΡΙΘ. 1/94 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΤΣΕΧΙΚΗΣ ΔΗΜΟΚΡΑΤΙΑΣ της 25ης Ιουνίου 1994 που αφορά τροποποιήσεις της απόφασης 1/93 της μεικτής Επιτροπής ΕΚ-Τσεχικής Δημοκρατίας και Σλοβακικής Δημοκρατίας της 28ης Μαΐου 1993 για την εξαγωγή ορισμένων προϊόντων σιδήρου και χάλυβα από την Τσεχική Δημοκρατία στην Κοινότητα (94/607/ΕΚΑΧ)

Η ΜΕΙΚΤΗ ΕΠΙΤΡΟΠΗ,

Εκτιμώντας:

ότι, βάσει της απόφασης 1/93 της μεικτής Επιτροπής ΕΚ-Τσεχικής Δημοκρατίας και Σλοβακικής Δημοκρατίας της 28ης Μαΐου 1993, τα μέρη συμφώνησαν για τη θέσπιση καθεστώτος δασμολογικών ποσοστώσεων για την εξαγωγή ορισμένων προϊόντων σιδήρου και χάλυβα από την Τσεχική Δημοκρατία στην Κοινότητα 7 ότι, παρά την υπέρβαση των ορίων που καθορίστηκαν στην παράγραφο 1 του άρθρου 1 της απόφασης αυτής για ορισμένα προϊόντα κατά την περίοδο από το Μάιο έως το Δεκέμβριο 1993, αποφασίσθηκε, κατόπιν συζητήσεων στα πλαίσια της μεικτής επιτροπής σχετικά με την εφαρμογή του συμφωνηθέντος πρακτικού αριθ. 1 της απόφασης αυτής, τα προϊόντα που αναφέρονται στην απόφαση αυτή και που έχουν εισαχθεί στην Ευρωπαϊκή Κοινότητα κατά το 1993 να μην υπόκεινται στους επιπρόσθετους δασμούς οι οποίοι προβλέπονται στην παράγραφο 2 του άρθρου 1 και να τροποποιηθεί αναλόγως η εν λόγω απόφαση 7 ότι, κατά τη στιγμή της θέσπισης αυτής της απόφασης, η Τσεχική Δημοκρατία δήλωσε ότι, για την περίοδο ισχύος της απόφασης, ήταν βέβαιη ότι δεν προβλέπονται εξαγωγές στην Κοινότητα ρολών θερμής έλασης και προϊόντων σε φύλλα από την Τσεχική Δημοκρατία, όπως αναφέρεται στο παράρτημα Ι της απόφασης 7 ότι, μετά περαιτέρω διαβουλεύσεις στα πλαίσια της μεικτής επιτροπής, τα μέρη συμφώνησαν ότι το θέμα αυτό πρέπει να εξεταστεί ειδικά στην απόφαση αριθ. 1/93, η οποία, ως εκ τούτου, θα πρέπει να τροποποιηθεί,

ΑΠΟΦΑΣΙΖΕΙ:

Άρθρο 1

Τα προϊόντα που καλύπτονται από την απόφαση αριθ. 1/93(Γ) της μεικτής επιτροπής ΕΚ-Τσεχικής Δημοκρατίας και Σλοβακικής Δημοκρατίας και τα οποία έχουν εισαχθεί στην Ευρωπαϊκή Κοινότητα κατά το 1993, δεν υπόκεινται σε επιπρόσθετους δασμούς.

Άρθρο 2

Στο άρθρο 1 παράγραφος 2 της απόφασης αριθ. 1/93(Γ) της μεικτής επιτροπής ΕΚ-Τσεχικής Δημοκρατίας και Σλοβακικής Δημοκρατίας της 28ης Μαΐου 1993, προστίθενται τα ακόλουθα εδάφια:

«Εφόσον δεν προβλέπονται κανονικά εξαγωγές από την Τσεχική Δημοκρατία ρολών θερμής έλασης και προϊόντων σε φύλλα στην Ευρωπαϊκή Κοινότητα κατά την περίοδο εφαρμογής της παρούσας απόφασης, σε περίπτωση που υπάρξει οποιαδήποτε εισαγωγή στην Ευρωπαϊκή Κοινότητα ρολών θερμής έλασης και προϊόντων σε φύλλα, των οποίων οι κωδικοί ΣΟ απαριθμούνται στο παράρτημα (εξαιρουμένων των πλατέων προϊόντων έλασης που παράγονται με διαδικασία αναστρεφόμενης έλασης με κωδικούς ΣΟ 7208 33 99, 7208 43 99 και 7208 45 10), κατά την περίοδο εφαρμογής της παρούσας απόφασης, επιβάλλεται στις εισαγωγές αυτές δασμός 25 % επιπλέον του δασμού ο οποίος προβλέπεται στην ενδιάμεση συμφωνία.

Στα πλατέα προϊόντα έλασης που παράγονται με διαδικασία αναστρεφόμενης έλασης με κωδικούς ΣΟ 7208 33 99, 7208 43 99 και 7208 45 10 και υπό τον όρο ότι δεν ξεπερνούν τους 7 000 τόνους για το 1994, δεν επιβάλλεται δασμός 25 %, εάν πληρούνται οι διατάξεις των παραγράφων 1 και 2.»

Άρθρο 3

Η παρούσα απόφαση είναι δεσμευτική τόσο για την Κοινότητα όσο και για την Τσεχική Δημοκρατία, οι οποίες λαμβάνουν τα απαραίτητα μέτρα για την εφαρμογή της.

Η παρούσα απόφαση αρχίζει να ισχύει από την ημέρα της υπογραφής της.

Έγινε στην Πράγα, στις 25 Ιουνίου 1994.

Για την Κοινότητα Salvatore SALERNO Για την Τσεχική Δημοκρατία

Pavel DVO ORΒK